छत्तीसगढ़ को मानसून ने अब अलविदा कह दिया है. बता दें कि इस वर्ष राज्य में अच्छी बारिश हुई है, वहीं मौसम विभाग की मानें को अभी एक सप्ताह तक ठंड की संभावना नहीं है. मौसम के हिसाब से अभी ट्रांजिशन का वक्त है. इसलिए मौसम में लगातार बदलाव हो रहा है. साउथ वेस्ट मानसून संभवत: शनिवार को पूरे भारत से विदा हो जाएगा. वहीं नार्थ ईस्ट मानसून का कंडीशन भी बन रहा है. मौसम वैज्ञानिक एन. एस. मेहता का कहना है कि मानसून अभी तक पूरी तरह से भारत से गया नहीं है. उन्होंने कहा कि अभी नॉर्थ ईस्ट मानसून की कंडीशन अभी अनुकूल है, जो अभी रहेगा. अभी ट्रांजिशन पीरियड होने के कारण हल्की गुलाबी ठंड पड़ेगी.